CELEX: C2005/069/06
Language: lv
Date: 2005-03-19 00:00:00
Title: Tiesas rīkojums (ceturtā palāta) 2004. gada 18. novembrī apvienotajās lietās C-261/03 un C-262/03 (Tribunale amministrativo regionale per l'Emilia-Romagna lūgums sniegt prejudiciālu nolēmumu) Allevamenti Associati Srl pret Regione Emilia-Romagna un Latteria Sociale Moderna Soc. Coop. Arl pret Azienda di Stato per gli interventi nel mercato agricolo (AIMA) e.a. (Lūgums sniegt prejudiciālu nolēmumu — Reglamenta 104. panta 3. punkts — Piens un piena produkti — Papildus nodevas sistēma — Apstrāde un pārstrāde, ko veic pienotava saskaņā ar uzņēmuma līgumu — “Piegādes” un “tiešās pārdošanas” jēdzieni)

19.3.2005   
            
            
               LV
            
            
               Eiropas Savienības Oficiālais Vēstnesis
            
            
               C 69/3
            
         
      TIESAS RĪKOJUMS
   
   (ceturtā palāta)
   2004. gada 18. novembrī
   
      apvienotajās lietās C-261/03 un C-262/03 (
      
         Tribunale amministrativo regionale per l'Emilia-Romagna
      
      lūgums sniegt prejudiciālu nolēmumu)
      
         Allevamenti Associati Srl
      
      pret
      
         Regione Emilia-Romagna
      
      un
      
         Latteria Sociale Moderna Soc. Coop. Arl
      
      pret
      
         Azienda di Stato per gli interventi nel mercato agricolo (AIMA) e.a.
      
       (1)
   
   (Lūgums sniegt prejudiciālu nolēmumu - Reglamenta 104. panta 3. punkts - Piens un piena produkti - Papildus nodevas sistēma - Apstrāde un pārstrāde, ko veic pienotava saskaņā ar uzņēmuma līgumu - “Piegādes” un “tiešās pārdošanas” jēdzieni)
   (2005/C 69/06)
   tiesvedības valoda - itāļu
   Apvienotajās lietās C-261/03 un C-262/03 par lūgumu sniegt prejudiciālu nolēmumu atbilstoši EKL 234. pantam, kas izteikts ar Tribunale amministrativo regionale per l'Emilia-Romagna (Itālija) 2003. gada 6. maija lēmumiem, kurus Tiesas kanceleja saņēmusi 2003. gada 17. jūnijā, procesā Allevamenti Associati Srl pret Regione Emilia-Romagna, XXX: Agenzia per le Erogazioni in Agricoltura (AGEA) un Latteria Sociale Moderna Soc. coop. arl (C-261/03), un Latteria Sociale Moderna Soc. coop. arl pret Azienda di Stato per gli interventi nel mercato agricolo (AIMA), Servizio Provinciale Agricoltura di Reggio Emilia, Regione Emilia-Romagna, un Agenzia per le Erogazioni in Agricoltura (AGEA), piedaloties Allevamenti Associati Srl (C-262/03), Tiesa (ceturtā palāta) šādā sastāvā: ceturtās palātas priekšsēdētāja pienākumu izpildītāja N. Colneric (referente), tiesneši J. N. Cunha Rodrigues un E. Juhász, ģenerāladvokāts L. A. Geelhoed, sekretāre María Múgica Arzamendi, galvenā administratore, 2004. gada 18. novembrī ir izdevusi rīkojumu, kura rezolutīvā daļa ir šāda:
   Padomes 1992. gada 28. decembra Regulas (EEK) Nr. 3950/92, ar kuru ievieš papildus nodevu piena un piena produktu nozarē, 1. pants, 2. pants un 9. panta g) apakšpunkts un Komisijas 1993. gada 9. marta Regulas (EEK), ar kuru nosaka sīki izstrādātus noteikumus papildus nodevas piena un piena produktu nozarē piemērošanai, 1. pants ir jāinterpretē tādējādi, ka, nosakot kvotas piena produktiem un piemērojot papildus nodevu, tas, ka piena ražošanas uzņēmums uztic noteiktu piena daudzumu trešajām personām, nenododot īpašuma tiesības uz to, saskaņā ar uzņēmuma līgumu par šī piena apstrādi un pārstrādi par sieru, sviestu un sūkalām un pret atlīdzību, ir jāuzskata par piegādi.
   
      (1)  OV C 200, 23.08.2003.